OpenLLM-France/wikimedia huggingface dataset:
# Melanargia lachesis

Melanargia lachesis Nymphalidae familiako lepidoptero ditrisio (tximeleta) bat da, Iberiar penintsulan eta hegoaldeko Frantzian aurki daitekeena.

## Deskribapena

Tximeleta txikia da, 25–28 mm-ko hegal luzera du. Helagak zuriak dira eta kolore marroiz inguraturik daude puntetan. Ertzak zuriak dira. Hegalen azpialdeak zuriak dira, marka grisekin, eta ozelo batzuk nabaritzen zaizkio.
Beldarra berde edo arre argia da eta lerro argi eta ilunak ditu.

## Habitata

Zelaietan eta malda lehorretan aurkitzen da, 1.700 metrotako altuerarainoko eremuetan.

## Bizi zikloa

Ekainetik abuztura egiten dute hegan. Emeak hegan dabilela arrautzak banan bana erortzen uzten ditu. handik beldarra ateratzen da eta negua horrela igarotzen du. Pupa landarearen oinean lurraren gainean ezartzen da.

## Erreferentziak

* ↑ (Gaztelaniaz) Tolman, Tom. (2011). Mariposas de España y Europa. Lynx Edicions ISBN 9788496553842..
* 1 2 (Gaztelaniaz) Valderrey, Juan Luis Menéndez. «Medioluto ibérica. Melanargia lachesis» Naturaleza y turismo (Noiz kontsultatua: 2023-01-11).

## Kanpo estekak

* Butterflies of Europe (Ingelesez)
* Datuak: Q142790
* Multimedia: Melanargia lachesis / Q142790
* Espezieak: Melanargia lachesis
# Megalops atlanticus

Megalops atlanticus Megalopidae familiako arraina da, ur gazitan eta ur gezatan bizi dena. Atlantiko osoan bizi da. Ez da oso ona jateko baina 2,5 metroko luzera eta 161 kg. ere dituenez, arrantzaleak bere bila doaz.

## Erreferentziak

* ↑ Hildebrand, Samuel F.. (1939). The Panama Canal as a Passageway for Fishes, with Lists and Remarks on the Fishes and Invertebrates Observed. .

## Kanpo estekak

* Datuak: Q756975
* Multimedia: Megalops atlanticus / Q756975
* Espezieak: Megalops atlanticus
# Megalopyge

Megalopyge sits generoa da, Megalopygidae familiakoa. Batzutan Lagoa sinonimoa erabiltzen da baina ez dago oso onartuta.

## Espezieak

* Megalopyge affinis (Druce, 1887)
* Megalopyge albicollis (Walker, 1855)
* Megalopyge amita Schaus, 1900
* Megalopyge amitina Dognin, 1912
* Megalopyge apicalis (Herrich-Schäffer, 1856)
* Megalopyge braulio Schaus
* Megalopyge brunneipennis (Schaus, 1905)
* Megalopyge chrysocoma (Herrich-Schäffer, 1856)
* Megalopyge crispata (Packard, 1864)
* Megalopyge defoliata (Walker, 1855)
* Megalopyge dyari Hopp, 1935
* Megalopyge hina (Dognin, 1911)
* Megalopyge hyalina (Schaus, 1905)
* Megalopyge immaculata (Cassino, 1928)
* Megalopyge inca Hopp, 1935
* Megalopyge krugii (Dewitz, 1897)
* Megalopyge lacyi (Barnes & McDunnough, 1910)
* Megalopyge lampra Dyar, 1910
* Megalopyge lanata (Stoll, 1780)
* Megalopyge lanceolata Dognin, 1923
* Megalopyge lapena Schaus, 1896
* Megalopyge lecca (Druce, 1890)
* Megalopyge megalopygae (Schaus, 1905)
* Megalopyge nuda (Stoll, 1789)
* Megalopyge obscura (Schaus, 1905)
* Megalopyge opercularis (Abad & de herrero, 1797)
* Megalopyge orsilochus (Cramer, [1775])
* Megalopyge ovata (Schaus, 1896)
* Megalopyge perseae (Dognin, 1891)
* Megalopyge peruana Hopp, 1935
* Megalopyge pixidifera (Abad & de herrero, 1797)
* Megalopyge ravida (Druce, 1887)
* Megalopyge radiata Schaus, 1892
* Megalopyge salebrosa (Clemens, 1860)
* Megalopyge tharops (Stoll, 1782)
* Megalopyge torva Schaus, 1912
* Megalopyge trossula (Dognin, 1891)
* Megalopyge trujillina Dyar, 1910
* Megalopyge undulata (Herrich-Schäffer, 1858)
* Megalopyge urens Berg, 1882
* Megalopyge uruguayensis Berg, 1882
* Megalopyge victoriana Schaus, 1927
* Megalopyge vulpina Schaus, 1900
* Megalopyge xanthopasa (Sepp, 1828)

## Erreferentziak

* ↑ https://bugguide.net/node/view/4475

## Kanpo estekak

* Datuak: Q6808538
* Multimedia: Megalopyge / Q6808538
* Espezieak: Megalopyge
# Megaloptera

Megaloptera (antzinako grezieraz: μέγα, mega "handi" + πτέρυξ, pteryx, "hegoa") Pterygota azpiklasearen barneko intsektu ordena da. Lehenago Neuroptera ordenaren subordenatzat (Sialodea) hartzen zen. Munduan 300 espezie inguru ezagutzen dira.

## Familiak

* Familia
* Corydalidae
* Corydasialidae
* Euchauliodidae
* Nanosialidae
* Parasialidae
* Sialidae

## Erreferentziak

* ↑ Atilano CONTRERAS-RAMOS: Megaloptera Tree of Life Web Project. Tolweb.org

## Kanpo estekak

* Datuak: Q194025
* Multimedia: Megaloptera / Q194025
* Espezieak: Megaloptera
# Megalopta genalis

Megalopta genalis erle espezie bat da, Megalopta generoan eta Halictidae familian.

## Erreferentziak

* ↑ «Megalopta genalis» Encylopedia of Life.

## Kanpo estekak

* Datuak: Q2688913
* Multimedia: Megalopta genalis / Q2688913
# Megalopoli

    Artikulu hau hiri moderno erraldoiari buruzkoa da; Greziako hiria gaitzat duena beste hau da: «Megalopolis»
Megalopolia, baita megapolia, megaeskualdea eta superhiria deitua, hirigune multzo erraldoi bat da, multzo hauek hirigune bakoitzaren hazkunde abiadura azkarraren ondorioz bata bestearekin ia bat eginez amaitzean sortzen dira.
Antzinako grezierazko bi hitzen elkarketatik sortutako izendapena da: μέγας -handi- πόλις -hiri-, alegia, "hiri handia".
1915ean Patrick Geddes eskoziar soziologo eta geografoak bere Cities in Evolution (Hirien Bilakaera) liburuan erabili zuen, 1918an Oswald Spengler alemaniar filosofo eta hisotialariak The Decline of the West (Mendebaldearen Gainbehera) liburuan, eta 1938an Lewis Mumford estatubatuar historialari, soziologo eta filosofoak The Culture of Cities (Hirien Kultura) liburuan, azken honetan hiriguneen gaingarapena eta gizartearen gainbeheren lehen deskribapena burutu zen.
1961ean Jean Gottmann frantziar geografoak bere Megalopolis: The Urbanized Northeastern Seaboard of the United States (Magalopolia: AEBtako Ipar-ekialdeko Itsasaldeko Hirigunea) liburuan aipatu zuen, haren arabera megalopoli batek bataz beste 25 milioi biztanle zituen, aldiz, denetan txikienak 10 milioi inguru biztanle.

## Kanpo estekak

* Datuak: Q471822
* Multimedia: Megalopolises / Q471822
# Megalopolis

    Artikulu hau Greziako hiriari buruzkoa da; hiri moderno erraldoia gaitzat duena beste hau da: «Megalopoli»
Megalopolis (grezieraz: Μεγαλόπολη; antzinako grezieraz: Μεγαλόπολις), Greziako Peloponeso penintsulako hiri eta udalerria da, Arkadiako hego-mendebaldean dagoena. Antzinako polis, bere antzerkiak 20.000 lagunentzako tokia zuen, orduko handiena izanda.
Epaminondasek sortua K.a. 370 urtean, Akaiar Ligaren egoitza izan zedin. Peloponesoko hiri nagusietako bat bilakatu zen sortu eta denbora gutxira. Antzokiaren (Grezia osoko antzoki handiena da), biltzarretako areto nagusiaren, Zeusen tenpluaren eta harresiaren aztarnak gorde dira.

## Biztanleria

| Urtea | Hiria | Udalerria |
| 1920 | 1.776 | - |
| 1961 | 2.235 | - |
| 1981 | 4.875 | - |
| 1991 | 4.646 | 8.888 |
| 2001 | 5.114 | 8.657 |

## Kanpo estekak

* Datuak: Q823721
* Multimedia: Megalopoli / Q823721
* ↑ Euskaltzaindia. (2006-1-27). Antzinateko hirien euskarazko izenak. .
* ↑ Lur entziklopedietatik hartua.
# Megalopolis (filma)

Megalopolis, 2024ko Francis Ford Coppola estatubatuarrak zuzendu, ekoitzi eta idatzitako epika eta zientzia-fikziozko film bat da. Adam Driver, Giancarlo Esposito, Nathalie Emmanuel, Aubrey Plaza, Shia LaBeouf, Jon Voight, Laurence Fishburne, Talia Shire, Jason Schwartzman, Kathryn Hunter, Grace VanderWaal, Chloe Fineman, James Remar, D. B. Sweeney eta Dustin Hoffman aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Etorkizunean, Erroma Berria hiriak aldaketa bat beharko du, horrek Cesar Catilina (Adam Driver) arkitekto utopiko eta idealistarengan barne gatazka sortuko du, aldiz, haren arerioa den Franklyn Cicero (Giancarlo Esposito:) alkatea agintean dagoen statu quo atzerakoiarekin bat egiten du. bere diruzalekeria, interes pertsonal eta alderdi politikoen gerrak bultzaturik. Bi gizaseme horien griñen erdian Julia Cicero (Nathalie Emmanuel) dago, alkatearen alaba, Cesar maite duenez bere leialtasuna bien artean erdibitu eta gizateriak zer merezi duen jakitera derrigortua egon da.

## Aktoreak

* Adam Driver: Cesar Catilina
* Giancarlo Esposito: Franklyn Cicero alkatea
* Nathalie Emmanuel: Julia Cicero
* Aubrey Plaza: Wow Platinum
* Shia LaBeouf: Clodio Pulcher
* Jon Voight: Hamilton Crassus III.a
* Laurence Fishburne: Fundi Romaine (filmaren narratzailea)
* Jason Schwartzman: Jason Zanderz
* Kathryn Hunter: Teresa Cicero
* Grace VanderWaal: Vesta Sweetwater
* Chloe Fineman: Clodia Pulcher
* James Remar: Charles Cothope
* D. B. Sweeney: Stanley Hart
* Isabelle Kusman: Claudine Pulcher
* Bailey Ives: Huey Wilkes
* Madeleine Gardella: Claudette Pulcher
* Balthazar Getty: Aram Kazanjian
* Haley Sims: Sunny Hope Catilina
* Dustin Hoffman: Nush Berman

## Kanpo estekak

* IMDBko fitxa irakurgai (Ingelesez)
* Datuak: Q115175910
* Multimedia: Megalopolis (film) / Q115175910
# Lycoperdon lividum

Lycoperdon lividum Agaricaceae familiako onddo espezie bat da. Ale gazteak jan daitezke. Besteak beste, bere urritasunagatik sukaldaritzarako interesik gabea.
Sinonimoak: Lycoperdon cervinum, Lycoperdon spadiceum, Lycoperdon cookey.

## Deskribapena

Karpoforoa: 1,2 - 2,7 cm-ko diametrokoa, eta 1,2 - 3,5 cm-ko altuerakoa, udare formakoa, lurretik ateratzean sustraitxo mordoxkatxo bat ikusten da oinarrian. Exoperidioa garatxoz apaindura dago, eta ez eztenez. Zahartzean goialdean ireki egiten da, eta hortik ateratzen dira esporak.
Gleba: Hasieran zuria, gero marroia, kapilizio hauskor batekin.
Subgleba: Zati antzua dena, albeolatua da oin txiki batekin oinarrian eta glebatik bereizia, haien artean benetako diafragma bat egon gabe.
Etimologia: Lycoperdon terminoa grezierazko "lupa de lupo" hitzetatik dator, onddoak esporen hauts bafadak isil-isilik jariatzen dituelako. Lividum epitetoa latinetik dator, "lividus" hitzetik, ubel, morexka, urdin, esan nahi du

## Jangarritasuna

Ale gazteak jan daitezke, baina helduak ez dira jangarriak.

### Nahasketa arriskua

Espezie hau nahastezina da exoperidioan harea duelako.

## Sasoia eta lekua

Espezie nahiko arraroa, udan eta udazkenean sortzen da Atlantikoko kostaldeko dunetan.

### Banaketa eremua

Ipar Amerika, Europa, Errusia, Uzbekistan, Nepal, Japonia, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 406 or. ISBN 84-7173-211-4..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 512 or. ISBN 978-84-617-0196-4..

## Kanpo estekak

* Datuak: Q11870944
* Multimedia: Lycoperdon lividum / Q11870944
# Lycoperdon nigrescens

Lycoperdon nigrescens Agaricaceae familiako onddo espezie bat da. Gaztaroan bakarrik kontsumi daiteke, baina kalitate eskasekoa da.
Sinonimoak: Lycoperdon foetidum, Lycoperdon perlatum var. nigrescens.

## Deskribapena

Karpoforoa: 2 cm eta 5 cm bitarteko diametroko globo itxurako fruktifikazioa. Exoperidioa, ia leuna du, ezten laburrez apaindua, arre argi koloretik arre ilunera doana, hiruko piramideetan bildurik. Endoperidioa, krema kolorekoa hasieran, gero arrexka, eztenak erori ondoren erretikulatua. Subgleba, zuria hasieran, gero oliba-arre kolorekoa.
Gleba: Oliba-arre kolorekoa helduaroan.
Hanka: Eztenik gabe, zimurtsua, okre kolorekoa orban zurixkekin, askotan mizelio hondarrak izaten ditu.
Haragia: Espezie honek usain desatsegina du eta Lycoperdon pyriforme gogorarazten du.
Etimologia: Lycoperdom hitza grezierazko "lupa de lupo"-tik dator, onddoak esporen hauts bafadak isil-isilik jariatzen dituelako. Foetidum epitetoa latinetik dator, kirasduna, esan bahi duen "foetidus" hitzetik. Usainagatik.

## Jangarritasuna

Oso gaztetan kontsumi daiteke, baina hobe da ez probatzea.

### Nahasketa arriskua

Lycoperdon echinatum delakoarekin nahas daiteke, baita Lycoperdon molle, Lycoperdon umbrinum eta Lycoperdon perlatum espeziekin ere bai.

## Sasoia eta lekua

Udan eta udazkenean era askotako lurretan: koniferoen eta hostozabalen basoetan, belardietan eta larreetan, txilardegietan etab.

### Banaketa eremua

Ipar Amerika, Erdialdeko Amerika, Europa, Errusia, Brasil, Txile, Japonia, Kaukasia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 702 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 523 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 304 or. ISBN 84-282-0865-4..

## Kanpo estekak

* Datuak: Q1614935
* Multimedia: Lycoperdon nigrescens / Q1614935
# Lycogala flavofuscum

Lycogala flavofuscum Enteridiidae familiako onddo espezie bat da.
Sinonimoak: Diphtherium flavofuscum, Lycogala corticolum.

## Deskribapena

Karpoforoa: 6 cm artekoa, oboidala, hasieran laranja kolorekoa, gorri bizi kolorekoa, gero arrexka. Peridioa hiru geruzatan, gogor samarra, heltzean larrukara. Esne itxurako substantziaz barrubetea, apurtzean laranja koloreko ia likidoa isurtzen du.
Etimologia: Flavofuscum epitetoa latinetik dator, horia esan nahi duen “flavus” hitzetik eta iluna esan nahi duen “ “fuscus” hitzetik. Kolore hori iluna duelako.

## Jangarritasuna

Interes gastronomikorik gabea.

### Nahasketa arriskua

Lycogala epidendrum delakoaren forma erraldoi baten antza du, baina beste espezie bat da.

## Sasoia eta lekua

Hostozabalen enborretan. Degradatutako egur zatietan.

### Banaketa eremua

Kanada, Ameriketako Estatu Batuak, Alaska, Hawaii, Mexiko, Brasil, Argentina, Europa, Israel, Errusia, Txina, Japonia, Australia, Zeelanda Berria, Maroko.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 695 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Lycogala flavofuscum: GBIF—the Global Biodiversity Information Facility.

## Kanpo estekak

* Datuak: Q70447052
* Multimedia: Lycogala flavofuscum / Q70447052
# Lycoming konderria (Pennsylvania)

Lycoming konderria (ingelesez: Lycoming County) Pennsylvaniako konderri bat da, Ameriketako Estatu Batuetan. Hiriburua Williamsport da. 2010eko zentsuaren arabera 116.111 biztanle zituen, Lycoming kilometro koadroko azaleran.

## Geografia

Lycoming konderriak 3.221,52 kilometro koadro ditu. Horietatik 39,47 ura dira. Beste 3.182,04 lurra dira. Biztanleria dentsitatea 36,04 da.

## Demografia

2010eko zentsoan bizi ziren 116.111 pertsonetatik 108.269 txuriak edo hispanoak dira. Horietatik hispano edo latino kategorian 1.559 dira. 5.060 beltzak edo afroamerikarrak. 191 amerikar natiboak ziren eta 24 Hawaii edo Pazifikoko irletako natiboak. 663 asiarrak ziren. Bestelako arraza bat kategorian 103 biztanle daude. Bukatzeko euren burua arraza bat baino gehiagotan 1.801 pertsonek kokatzen zuten.

### Biztanleria piramidea
## Kanpo estekak

* Datuak: Q495633
* Multimedia: Lycoming County, Pennsylvania / Q495633
# Magdalena (argipena)

Magdalena esanahi desberdineko hainbat gauza izan daiteke:
* Maria Magdalena edo Magdalako Maria, santu katolikoa.
* Magdalena edo madalena, opil bigun borobila.
* Madalenak, Euskal Herriko zenbait herrietako jaiak.
* Magdalena ibaia, Kolonbiako ibaia.
* 318 Magdalena, asteroidea.
* Magdalena, Berriatuako auzoa.
* Iruñean,
** Magdalena, Iruñeko auzoa;
** Magdalenako zubia.
* Peru Magdalena, idazle bizkaitarra.
* Magdalenako jauregia, Santanderren dagoen jauregia.
* Magdalena baseliza, Errenterian
# Magdalena (Kolonbiako departamendua)

Magdalena Kolonbiako 32 departamenduetako bat da, herrialdearen iparraldean dagoena, Karibeko eskualdean. Iparraldean Karibe itsasoarekin du muga, ekialdean La Guajira eta Cesar departamenduekin, hegoaldean Bolívarrekin eta mendebaldean Bolívar eta Atlantikorekin. 23.188 kilometro koadroko eremua du, eta 2016an 1.272.278 biztanle zituen. Hiriburua Santa Marta da (447.857 biztanle 2016an). Guztira 30 udalerri ditu.

## Erreferentziak

* ↑ Departamento del Magdalena, todacolombia.com
* ↑ Statoids.com: Departments of Colombia, statoids.com
* ↑ «Censo General 2005 - Proyecciones nacionales y departamentales de población 2005-2020», dane.gov.co
* ↑ Santa Marta: Proyección población 2010, dane.gov.co

## Kanpo estekak

* Datuak: Q199910
* Multimedia: Magdalena Department / Q199910
# Magdalena (Honduras)

Magdalena Hondurasko Intibucá departamenduko udalerri bat da. 41.46 km²ko azalera du eta 2013ko datuen arabera 4203 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2393454
* Multimedia: Magdalena, Intibucá / Q2393454
# Magdalena (Mexiko Berria)

Magdalena Mexiko Berriko herrixka bat da. Socorro konderrian kokatua dago. 2010ean 938 biztanle zituen, 16,22 kilometro koadrotan banatuta.

## Ikus, gainera

* Socorro konderria

## Kanpo estekak

* Datuak: Q603734
* Multimedia: Magdalena, New Mexico / Q603734
# Marc Cardona

Marc Cardona Rovira (Lleida, Katalunia, 1995eko uztailaren 8a) Osasuna Iruñeako taldean jokatzen duen futbol jokalaria da. Bere ohiko posizioa erdi aurrelariarena da, baina hegalean ere joka dezake, baita bigarren punta gisa ere. Bartzelonako eta Atletico Sanluqueñoko harrobietan hazi eta gero iritsi zen hona, Eibarren urte bat utzita egon ondoren. 2019ko ekainaren 25ean fitxatu zuen Osasunak bere kontratuan lau urteko sinadura eta 14 milioi euroko etete-klausula ipinita, 2,5 milioi eurorengatik.

## Ibilbidea

| Kluba | Urtea | Partida(k) | Gol(ak) |
| Atlético Sanluqueño | 2016 – 2018 | 43 | 20 |
| FC Barcelona B | 2016 – 2018 | 54 | 22 |
| Bartzelona | 2018 – 2019 | 0 | 0 |
| Eibar KE (utzita) | 2018 – 2019 | 16 | 3 |
| Osasuna | 2019 - | 0 | 0 |

## Kanpo estekak

* Datuak: Q26837681
# Marc Ellis

Marc Christopher Gwynne Ellis (Wellington, 1971ko urriaren 8a) zeelandaberritar errugbilari ohia da, hegaleko postuan aritzen zena. 1993-1995 bitartean, 8 partida jokatu zituen Zeelanda Berriko selekzioarekin, eta Hegoafrikako Errugbi Kopan parte hartu zuen. 1995eko denboraldiaren amaieran, hamahiruko errugbira aldatu zen, eta hamabostekora itzuli 1998an.

## Palmaresa
### Zeelanda Berriko selekzioa

* 8 test-partida, 1993-1995 bitartean
* 55 puntu (11 entsegu)
* Munduko Errugbi Kopa
** finalista: 1995

## Erreferentziak

* ↑ Marc Ellis. en.espn.co.uk (Noiz kontsultatua: 2023-4-5).

## Kanpo estekak

* Datuak: Q3287995
# Marc Garneau

Joseph Jean-Pierre Marc Garneau (1949ko otsailaren 23a) Kanadako astronauta, ingeniaria eta politikaria da.
1984ko urriaren 5ean, Garneau espaziora hegan egiten Ameriketako Estatu Batuetako ez den bigarren amerikarra bihurtu zen, Arnaldo Tamayo Méndez-en (Kuba) atzetik eta Kanadako lehen astronauta. NASAko transbordadore espaziletan hiru hegalditan parte hartu du. Misio hauetan parte hartu zuen: STS-41-G, STS-77, STS-97 . Espazioan 29e, 02o eta 01m denbora eman zuen .
Kanadako Espazio Agentziako presidentea izan zen 2001etik 2006ra, eta 2003an Ottawako Carleton Unibertsitateko bederatzigarren errektore gisa ezarri zuten.
2006an, politikan sartu zen, Kanadako Alderdi Liberaleko Parlamentu federaleko eserleku baten bila. Vaudreuil-Soulangesen hautagai izan zen 2006ko Kanadako hauteskunde federaletan, baina bi urte geroago Montreal hiriko Westmount-Marien irabazi zuen.

## Kanpo estekak

* Canadian Space Agency biography
* NASA biografía
* Spacefacts biography of Marc Garneau
* spacefacts.de: Breve biografía
* CSA: Biografía
* CBC Digital Archives: Marc Garneau: Canadian Space Pioneer
* Datuak: Q703321
* Multimedia: Marc Garneau / Q703321
# Marc Chagall

Marc Zaharovitx Chagall (yiddishez: מאַרק זאַהאַראָוויטש שאַגאַל, errusieraz: Марк Заха́рович Шага́л, bielorrusieraz: Марк Захаравіч Шагал; Liozna, Vitsebsketik gertu, 1887ko uztailaren 6a - Saint-Paul-de-Vence, Itsas Alpeak, 1985eko martxoaren 28a) frantziar-errusiar margolaria izan zen, jatorriz judua. 1910etik 1913ra Parisen bizi izan zen, eta bertan ezagutu zituen garai hartako abangoardiako ertilari ospetsuenak. Hasierako oihalek kubismoaren eragin nabarmena badute ere, Chagallek unibertso guztiz berezia egituratu zuen bere margolanetan, fantasia eta haurtzaroko oroitzapenak biltzen zituzten irudiekin (Moi et le Village, 1911; La violiniste, 1912-1913; À la Russie, aux ânes et aux autres, Autoportraits aux sept doigts, Paris par la fenêtre). 1914. urtean joera espresionista nabariak ageri dituzten judu eta errabinoen irudiak margotu zituen (Juifs, Rabbins). 1917. urtean Vitebskeko erti-komisario izendatu zuten. 1922. urtera arte Sobietar Batasunean egon zen; garai hartan horma-irudi eta apainketa-lan ugari egin zuen. Berlinen irarketa-ikasketak egin eta gero, Frantziara jo zuen, berriz ere, eta liburuetako apaingarriak egin zituen. 1931tik aurrera, margo biziak nagusitu ziren haren oihaletan, irudien inguruak ia desagertzeraino. Loreak, ikuspegiak, txoriak eta maitasun-eszenak irudikatu zituen, bereziki. Bigarren Mundu Gerra hurbiltzen ari zela, ordea, bihotz-esturak hartu zituen bere koadroak (La Chute de l´Ange; Cruxifixion). Gerratean, Estatu Batuetara joan zen, baina bukatzean Frantziara itzuli zen berriz. Bibliako gaiak eta eskultura, zeramika eta, batez ere, berina landu zituen (Metzeko katedralean, adibidez, edo Jerusalemgo sendagileen zentroko sinagogan). André Malraux idazleak hala eskatuta, Parisko Operako sabaiko freskoak margotu zituen. Fantasiaz, margoz eta sinbolismoz beterik, Chagallen margolan espresionistak surrealismoa iragarri zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q93284
* Multimedia: Marc Chagall / Q93284
* Aipu famatuak: Marc Chagall
# Marc Clotet

Marc Clotet (Bartzelona, 1980ko apirilaren 29a -) aktore katalana da. El comisario eta Física o Química bezalako telesailetan antzezteagatik ezaguna da.

## Filmografia

* Física o Química (2009-2011). Antena 3
* El cor de la ciutat (2007 – 2009). TV3
* El comisario (2008 – 2009). Telecinco
* Tocao del ala (1997).
* Datuak: Q1140263
* Multimedia: Marc Clotet / Q1140263